Vi er veldig, veldig fornøyd med å ha leid denne leiligheten beliggende i 3. etg. i denne bygningen. Den har god standard, er ryddig, fremstår som helt nyoppusset med to store soverom, flott bad, fin stue og et fint og funksjonelt kjøkken. Aircondition på master soverom og i stue fungerte helt topp. Terrassen er stor, går rundt hele leiligheten og har flott utsikt over Chania og mot fjellmassiv i øst. Aggeliki er virkelig en fantastisk hyggelig og hjelpsom vert og gav oss alle de anbefalinger og råd vi hadde behov for.